Aglomeracija
Aglomeracijos – ištisinės susiliejusių miestų grupės (miestų sankaupos), kurios tarpusavyje glaudžiai susijusios gamybiniais, kultūriniais – buitiniais, transporto ryšiais. Paprastai aglomeracijas sudaro centrinis miestas branduolys, o apie jį susitelkia mažesni miestai, iš tikrųjų tampantys šio didžiojo miesto priemiesčiais. Jeigu tokių miestų branduolių yra vienas, tai aglomeracija yra monocentrinė, jeigu keli – policentrinė. Itin didelės aglomeracijos vadinamos megalopoliu. Pasaulyje jų daugiausia yra Europos, Šiaurės Amerikos valstybėse ir Japonijoje. Mokslininkai prognozuoja, jog artimiausiu metu ir atsiliekančiose šalyse atsiras panašių megalopolių. Tai galėtų būti rytinė Brazilijos pakrantė, Gango ir Bramaputros sritis ir pan.